మూవీ లవర్స్ అంతా ఎంతో ఆసక్తిగా ఎదురుచూస్తున్న ఆ దర్శకుడి నెక్ట్స్ మూవీలో నటించేందుకు తన వంతు ప్రయత్నాలు చేస్తున్నాడట టాలీవుడ్ క్రేజీ హీరో. ఎట్టి పరిస్థితుల్లోనూ ఈ సారి ఆ దర్శకుడిని వదిలిపెట్టొద్దని స్టార్ హీరో డిసైడయినట్టు గుసగుసలు వినిపిస్తున్నాయి. 'బాహుబలి 2' తరువాత బాలీవుడ్లోనూ తనకు ఫుల్ క్రేజ్ వచ్చినా... టాలీవుడ్లోనే తన తదుపరి సినిమా అని ప్రకటించాడు రాజమౌళి. నిర్మాత దానయ్యతో తన నెక్ట్స్ ప్రాజెక్టు ఉంటుందని క్లారిటీ ఇచ్చేశాడు. ఇంతవరకు బాగానే ఉన్నా ఈ సినిమాలో హీరో ఎవరనే విషయంలో జక్కన్న ఒక చిన్న హింట్ కూడా ఇవ్వకపోవడంతో.. ఆయన తదుపరి సినిమా హీరో ఎవరనే దానిపై రకరకాల ఊహాగానాలు వినిపిస్తున్నాయి. అయితే రాజమౌళి తదుపరి సినిమాలో నటించేందుకు స్టయిలిష్ స్టార్ అల్లు అర్జున్తో పాటు రాజమౌళికి ఎంతో సన్నిహితుడైన హీరో ఎన్టీఆర్ పోటీ పడుతున్నట్టు గుసగుసలు మొదలయ్యాయి. బన్నీ, రాజమౌళి కాంబినేషన్ సెట్ చేసేందుకు నిర్మాత అల్లు అరవింద్ ప్రయత్నాలు చేస్తున్నాడని కొద్ది రోజులుగా టాక్ వినిపిస్తోంది. అయితే రాజమౌళిని ఎలాగైనా మిస్ చేసుకోవద్దని యంగ్ టైగర్ ఎన్టీఆర్ కూడా గట్టిగానే ట్రై చేస్తున్నాడని కొందరు చర్చించుకుంటున్నారు. తనకు 'స్టూడెంట్ నంబర్ వన్', 'సింహాద్రి', 'యమదొంగ' వంటి హిట్స్ ఇచ్చిన రాజమౌళితో నాలుగోసారి సినిమా చేయాలని ప్రయత్నిస్తున్న తారక్... నిర్మాతల వైపు నుంచి కథ నడిపిస్తున్నాడట. దానయ్య దగ్గర తన డేట్స్ ఉండడం ఎన్టీఆర్కి కలిసొచ్చే అంశమని సమాచారం. అవసరమైతే రాజమౌళి సినిమా కోసం అంతకుముందు ఒప్పుకున్న సినిమాలను పెండింగ్లో పెట్టడానికి యంగ్ టైగర్ రెడీగా ఉన్నాడట. అంతేకాదు జక్కన్నతో సినిమా కోసం రెండు, మూడేళ్లు మరో సినిమా చేయకుండా వెయిట్ చేసేందుకు తారక్ సై అంటున్నాడని టాక్. మొత్తానికి దర్శకధీరుడు రాజమౌళి ఈ సారి ఎట్టి పరిస్థితుల్లోనూ వదిలిపెట్టకూడదని టాలీవుడ్ క్రేజీ హీరో డిసైడయినట్టు అర్థమవుతోంది. మరి యంగ్ టైగర్ ప్రయత్నాలు ఏ మేరకు ఫలిస్తాయో చూడాలి.
moovee lowers antaa entho aasaktigaa eduruchustunna aa darsakudi nects mooveelo natinchenduku tana vantu prayatnaalu chestunnadata tollivood cragey heero. etty paristhitulloonuu ee saari aa darsakudini vadilipettoddani star heero decidianettu gusagusalu vinipistunnaayi. 'bahubali 2' taruvaata baaliivudloonuu tanaku ful crage vachina... talivudlone tana tadupari sinima ani prakatinchaadu rajamouli. nirmaata daanayyatho tana nects praajektu untundani clarity ichesadu. intavaraku bagane unna ee cinemalo heero evarane vishayamlo jakkanna oka chinna hint kuudaa ivvakapovadamto.. aayana tadupari sinima heero evarane daanipai rakarakaala oohaagaanaalu vinipistunnaayi. ayithe rajamouli tadupari cinemalo natinchenduku stialish star allu arjuntho paatu rajamouliki entho sannihitudaina heero ntr poty padutunnattu gusagusalu modalayyayi. bannee, rajamouli combination sett chesenduku nirmaata allu aravind prayatnaalu chestunnadani koddi rojulugaa tack vinipistondi. ayithe rajamoulini elagaina mis chesukovaddani yang tiger ntr kuudaa gattigaane trai chestunnadani kondaru charchinchukuntunnaaru. tanaku 'student nambar van', 'simhadri', 'yamadonga' vanti hits ichina rajamoulitho nalugosari sinima cheyalani prayatnistunna tarak... nirmaatala vaipu nunchi katha nadipistunnadata. daanayya daggara tana dates undadam ntrc kalisoche amsamani samacharam. avasaramaite rajamouli sinima kosam antakumundu oppukunna cinimaalanu pendinglo pettadaaniki yang tiger redeegaa unnadata. antekaadu jakkannatho sinima kosam rendu, moodellu maro sinima cheyakunda veyit chesenduku tarak sai antunnadani tack. mottaaniki darsakadheerudu rajamouli ee saari etty paristhitulloonuu vadilipettakudadani tollivood cragey heero decidianettu ardhamavutondi. mari yang tiger prayatnaalu e meraku phalistayo chudali.